**ДОКЛАД**

**ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ В ИЗПЪЛНЕНИЕ НА**

**ГОДИШНА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ**

**В ОБЩИНА КОЗЛОДУЙ ПРЕЗ 2021 ГОДИНА**

**НА НАРОДНО ЧИТАЛИЩЕ ХРАМ-ПАМЕТНИК „ХРИСТО БОТЕВ – 1879“**

**I. Стратегически цели и приоритети на читалището**

Изминалата 2021-та година ще остане в историята като един труден период на изпитание за всички сфери на нашия живот. Една от най-засегнатите продължава да бъде културната дейност, която в световен мащаб претърпява абсолютен застой – забрана за провеждане на репетиции и всякакви културни прояви. Ние сме изправени пред предизвикателството да планираме и отлагаме, както и да търсим други форми на реализация, опирайки се на възможностите, които предлага интернет. Онлайн концепцията обаче е компромисен вариант и не може да замести пълноценното провеждане на репетиции, фестивали, театри и всичко останало, което изгражда продукцията на една културна институция. Нищо не би могло да измести живата среща с творчеството, с артистите, с изкуството и изминалата година ни даде още по-силна увереност за това, че материалния свят не съществува отделно от духовния.

 Въпреки сложната ситуация и невъзможността за развитие на дейност, читалището запазва и продължава да отстоява своите основни цели в рамките на позволеното, макар и в много по-малък мащаб:

- развитие и обогатяване на културния живот;

- социалната и образователната дейност в населеното място;

- запазване на обичаите и традициите на българския народ;

- разширяване знанията на гражданите и приобщаването им към дейностите и постиженията на науката, културата и изкуството;

- осигуряване на достъп до информация;

- осъществяване на дейности в електронна среда;

- проучване особеностите на родния край и характерните особености на нашето население;

- осъществяване на естествен мост към бъдещето чрез живата връзка на поколения и родове с миналото и традицията;

- целесъобразно използване на финансовите средства;

 За постигане на поставените цели читалището извършва основни дейности като :

- уреждане и поддържане на библиотека, читалня и детска библиотека;

- развитие и подпомагане на любителското и художественото творчество;

- организиране на школи, танцови и вокални групи, театрални студиа, кръжоци, курсове, клубове, кино;

- организиране на дейности по изпълнение на заложените в културния календар изяви;

- предоставяне на компютърни и интернет услуги;

- извършване на допълнителни дейности в съответствие с действащото законодателство, като използва приходите от тях за постигане на определени цели;

- организира концерти, спектакли, фестивали, конкурси, празненства, чествания, изложби, информационни и образователни мероприятия – лекции, презентации, участва в организацията на традиционни празници и благотворителни инициативи;

- издава печатни материали.

 През отчетния период дейността на читалището обхваща:

- библиотечна дейност;

- културно-масова дейност;

- любителско творчество.

**II. Актуално състояние.**

На основание ЗЮЛНЦ с решение от 25.03.2016 год. е вписана последна промяна по партидата в регистъра за юридическите лица с нестопанска цел под № 14, ТОМ 1, стр. 122 по фирмено дело № 195/2002 – Сдружение с обществено полезна дейност с наименование „НАРОДНО ЧИТАЛИЩЕ ХРАМ-ПАМЕТНИК ХРИСТО БОТЕВ – 1879“, със седалище и адрес на управление гр. Козлодуй, площад „Христо Ботев“.

Членове на настоятелството: Ангел Кольов Лалюв, Ивайло Георгиев Иванов, Тодор Йорданов Първолов, Цветан Емануилов Бошняков, Боряна Миткова Славова, Иванка Младенова Петрова, Лилия Йончева Братованова.

Членове на проверителната комисия: Нина Лъчезарова Коларова, Зорница Мирославова Симеонова, Светослав Цветанов Спасов.

**III. Човешки ресурси** (екип, бройки и длъжности) **и материално-техническа база**

През 2021 година в читалището действат:

 11 щатни бройки: секретар, касиер-счетоводител, специалист читалищна и рекламна дейност, организатор, библиотекар – 2, гардеробиер, музикален оформител и чистач.

 11 бройки на граждански договори: режисьор на Театрална трупа „Интрига“, ръководител на Детско театрално студио „Звезден миг“, хореограф на Танцов състав „Златия“ и Детски танцов състав „Скок-подскок“, ръководител на Духов оркестър, диригент на Дамска вокална формация „Viva“, ръководител и корепетитор на Група за стари градски песни „Романтика“, ръководител на Група за народни песни „Китка здравец“, ръководител Група за модерен балет „Хаос“, ръководител на детски кръжок по рисуване Арт-студио „Дъга“, ръководител на мажоретен състав.

 Читалището разполага с добра материално-техническа база благодарение на осъществени проекти от Община Козлодуй за ремонт и реконструкция на Зрителна зала, фоайе и вътрешна сцена, както и закупуване на сценично облекло и техническо оборудване - осветление и озвучаване в периода 2013-2015г. Отново с подкрепата на Община Козлодуй, през месец октомври, 2017 г. беше стартиран проект за отпускане на безвъзмездна финансова помощ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“, от мярка 7 „ Основни услуги и обновяване на селата в селските райони“ от програмата за развитие на селските райони за периода 2014 – 2020г., съфинансирана от Европейския земеделски фонд за развитие на селските райони. В изпълнение на проекта, материалната база на читалището беше обновена и оборудвана с нови мебели, щори, климатици, офис техника, озвучителна и осветителна техника, мултимедиен проектор и екран, пушек машина, видео стена, и професионална сцена.

**IV. Библиотечна дейност**

Читалищната библиотека е най-голямото книжовно средище на територията на Община Козлодуй. Към 2021 г. във фонда на библиотеката се съхраняват 17 607 библиотечни единици.

 През 2021 г. библиотечния фонд е обновен със 273 нови книги за сумата от 3659,18 лева.

Броят на читателите е 2 135, от които 180 читатели до 14-годишна възраст. Общо читателски посещения за 2021 година – 2 740.

Освен, че съхранява и предоставя за ползване на гражданите речници, енциклопедии, редки и ценни издания, периодичен печат и други, в читалнята са достъпни и следните услуги за гражданите:

- ползване на библиотечни колекции в библиотеката и извън нея;

- предоставяне на вербална библиографска и фактографска информация;

 - достъп до собствени традиционни бази данни;

 - достъп до собствени електронни бази данни;

 - интернет достъп за образователни, социални и научни цели;

 - компютъризирани работни места за потребителите;

 - предоставяне на писмена библиографска информация;

 - достъп до външни мрежови ресурси и бази данни;

 - копиране на библиотечни документи;

 - условия и достъп за хора с увреждания.

В библиотеката постъпват и много дарения на книги от граждани, които допълнително обогатяват и допринасят за разнообразието в библиотечния фонд.

**V. Развитие на любителско художествено творчество** (*действащи състави)*

През отчетния период в читалището функционират следните състави:

- Танцов състав „Златия“ – хореограф Георги Евденов;

- Детски танцов състав „Скок-подскок“ – хореограф Георги Евденов;

 - Дамска вокална формация „VIVA“ – диригент Бояна Анчова, корепетитор Цветелина Чипева;

- модерен балет „ХАОС“ – 2 групи – ръководител Даниела Иванова;

- Група за народни песни „Китка здравец“ – ръководител Йордан Борисов;

 - Група за стари градски песни „Романтика“ – ръководител Людмила Алексиева, корепетитор Йордан Борисов;

- Театрална трупа „Интрига“ – режисьор Величка Нейчева;

- Танцов клуб „Хоро“ – 1 група – ръководител Тодор Първолов;

- Танцов клуб „Ритмика“ – 1 група – ръководител Тодор Първолов;

- Танцов клуб „Хоро“ I-во ниво – 1 група – ръководител Тодор Първолов;

- Клас по поп пеене – музикален педагог Цветелина Чипева;

- Клас по пиано и солфеж – музикален педагог Цветелина Чипева;

- Детски театрален състав „Звезден миг“ – режисьор Ваня Кожухарова;

- Мажоретен състав – ръководител Димитрина Димитрова;

- Духов оркестър – ръководител Пламен Маринов;

- Кръжок по рисуване – ръководител Силвия Дунова.

**VI. Реализирани дейности и участие в проекти**

 Програмата за развитие на читалищната дейност се осъществява въз основа на финансово обезпечени сключени договори с кмета на Община Козлодуй. Одобрената културна програма обхваща периода януари – декември 2021 г.

- 6-ти януари – Богоявление – църковна служба и водосвет в храм-паметник „Света Троица“, литийно шествие, поднасяне на венци пред благодарствения каменен кръст в Ботев парк, в чест на годишнината от рождението на Христо Ботев, и ритуално хвърляне на кръста във водите на река Дунав;

- 17-ти февруари – 148 години от смъртта на Васил Левски. Поднасяне на цветя на паметника на Васил Левски.

- 4-ти март -изложба на Таня Манева с ръчно изработени картини от плъстена вълна.

- 12-ти април – Онлайн конкурс „ Цвете шарено“ и „ Най – красива лазарка“

- 21-ти април – Библиотека „Христо Ботев“ – среща с деца от 1ви клас на СУ „Св.св. Кирил и Методий“

- 22 -ри април - Литературен конкур „ С Ботев в сърцатани“ – онлайн издание;„

- 22 -ри април  -  Великденски празник „ Алея на доброто“

- 23-ти април – Участие на Йоана Йорданова и Далия михайлова към школата по изобразително изкуство в конкурса „ България през детските очи“;

- 24-ти април „ Лазаров ден“ – награждаване на участниците в онлайн конкур за най – красива лазарка;

- 29-ти април – Великденска работилница за боядисване на яйца;

- 9-ти май – Ден на победата и Ден на Европа – поднасяне на венци и отдаване на почит към ветераните от Втората световна война;

- 27-ми май – Ден, посветен на годишнината от слизането на Ботевата чета на Козлодуйския бряг, поднасяне на венци и цветя пред паметника на Христо Ботев в Ботев парк;

- 1-ви юни – онлайн издание на VI-ти Национален фестивал на популярната песен „Гласът на реката“, организиран от Читалище „Христо Ботев – 1879“, гр. Козлодуй и осъществен с финансовата подкрепа на Община Козлодуй;

- 2-ри юни – поднасяне цветя на паметника на Христо Ботев и отдаване на почит към делото му;

- 18-ти юни – Среща с писателя и журналист Христо Стойчков;

- 18-ти юни – Библиотека на НЧХП „ Христо Ботев – 1879“, със спечелен проект по програма „ Българските библиотеки – съвременни центрове за четене и информираност – 2021“

- 18-ти юли – 184 години от рождението на Васил Левски, поднасяне на венци и цветя пред паметника на Апостола;

- 14-ти август – участие на фолклорна група „ Китка Здравец“ във форклорен фестивал „ Ехо в родния край – Георги Горелски“ – с. Търнава;

- 29-ти август – Участие и Първо място на Сирма Стоянова на 9-ти Международен детско – уношески фестивал-конкурс „ Свят, изкуство и море„ – Златни пясъци;

- 4-ти септември - участие на фолклорна група „ Китка Здравец“ във форклорен фестивал „ Типченица пее“

- 6-ти септември – честване на 136 години от Съединението на България – поднасяне на венци;

- 22-ри септември – честване на 113 години от Деня на Независимостта на Република България – поднасяне на венци и цветя;

- 7-ми октомври – Награждаване на младите художници от Арт школа“ Дъга“ ръководител – Силвия Дунова за спечелени награди от конкурси;

- 15-ти октомври – Откриване на Корейска изложба във фоайето на читалището;

- 1-ви ноември – Ден на народните будители – поднасяне на венци и цветя;

- 13-ти ноември – Божидара Иванчева с първо място от Общински конкурс за детска рисунка „ Вълшебна песен“, гр. Панагюрище;

- 1-ви декември – Онлайн Национален конкурс за ръчно изработена Коледна картичка – в конкурса взеха участие над 560 участника от цялата страна;

- 6-ти декември – Коледен базар – Фоайето на читалището;